**Muzrabot tuman Axborot – kutubxona markazi**

**Axborot – bibliografiya xizmati tomonidan**

**O’zbekiston Xalq shoiri Muhammad Yusuf tavalludining 71 yilligi munosabati bilan**

**Muhammad Yusuf**


**(1954 – 2001)**

****

O‘zbekiston xalq shoiri Muhammad Yusuf tarjimai holi, hayot yo‘li va ijodiy me’rosi haqida

**Hayoti va ijodi**

**Muhammad Yusuf** (asl ism-sharifi **Muhammadjon Yusupov**; 1954-yilning 26 - aprelida Andijon viloyatining Marhamat tumani Qovunchi qishlogʻida dehqon oilasida tugʻilgan. Muhammad Yusuf 1971-yil oʻrta maktabni tugatgan. Muhammad Yusuf bolaligidan adabiyotga qiziqqan. Toshkent rus tili va adabiyoti institutining (hozirgi Oʻzbekiston davlat jahon tillari universiteti) rus tili va adabiyoti fakultetini tugatgan.  Oʻzbekiston xalq shoiri, Doʻstlik ordeni sohibi, O‘zbekiston Respublikasi Oliy Majlisi deputati, O‘zbekiston Yozuvchilar uyushmasi a’zosi Toshkent rus tili va adabiyoti institutining (hozirgi Oʻzbekiston davlat jahon tillari universiteti) 1978-yilgi bitiruvchisi. Zamondoshlarining fikricha, Muhammad Yusuf XX asr oxiri — XXI asr boshlaridagi eng iste’dodli o‘zbek shoirlaridan biri bo‘lgan.



Nechun qulluq qilmay Andijonga men  
– Shu yurtda tug‘ildim, shu yurtda o‘sdim.  
Agar do‘stim bo‘lsa bitta u do‘stim –  
Nechun qulluq qilmay Andijonga men!..  
Yodimga o‘t tushsin, etmasam yodlar –  
Dukchi eshonlari qilgay farѐdlar.  
Uni tavof etgan Mashrabdek zotlar,  
Nechun qulluq qilmay Andijonga men.

**Muhammad Yusufning ijodiy faoliyati**

Muhammad Yusuf oʻqishni tamomlaganidan soʻng,

**1976**— bo‘lajak shoirning talabalik yillarida yozilgan she’lari ilk bor “O‘zbekiston adabiyoti va san’ati” haftaligida bosilgan.

**1978 – 1980**— respublika “kitobsevarlar” jamiyatida ishlagan.

**1980 – 1986**— poytaxtning “Toshkent oqshomi” gazetasida ishlat tajriba orttirgan.

**1986 – 1992**— G‘afur G‘ulom nomidagi Adabiѐt va san’at nashriyotida xizmat qiladi.

**1992 – 1995**— “O‘zbekiston ovozi” gazetasida, O‘zbekiston milliy axborot agentligi (O‘zA)da xizmat qildi.

**1997**– O‘zbekiston yozuvchilar uyushmasi raisining o‘rinbosari



**Muhammad Yusuf she’riy to‘plamlari**

Muhammad Yusufning she’rlari matbuotda tez-tez chop etilib turgan bo‘lsa-da, shoirning birinchi she’riy to‘plami 1985-yilda chop etilgan.

Muhammad Yusufning dastlabki sheʼrlari "Oʻzbekiston adabiyoti va sanʼati"  haftaligida bosilgan (1976). Shundan boshlab respublik matbuotida uning she‘r, ocherk va maqolalari muntazam ravishda chop etila boshlagan.

**1985 — “Tanish teraklar”**she’riy to‘plami. Ushbu to‘plamda turli mavzudagi she’rlar, asosan shoirning bolaligida eshitgan hikoya va ertaklari, o‘smirlik yillari, ona qishlog‘i mavzulari yoritilgan.

\*\*\*

Kechagina qishloqdagi qizlar bari  
Menga sirli qoshlar qoqib qarashardi.  
Qarashmasa, uylariga tunda kelib  
Toshlar otib qochar edim — yarashlardi.

**1987 - “Bulbulga bir gapim bor”**she’riy to‘plami.

**\*\*\***

Ko‘nglim sezar endi buyog‘i ayon.  
Do‘stlarim, do‘stlarim, baxtli bolaman!  
Yo Toshkentda eng zo‘r shoir bo‘laman,  
Yo qishloqqa qaytib ariq bo‘yida  
Yalpizga suyanib, o‘lib qolaman

**1988 yil - “Iltijo” she’riy to‘plami**

**1989 yil - “Uydagi qiz”, “Halima enam allalari”**she’riy to‘plamlari

**1990 yil - “Ishq kemasi”**

**1990 yil - “Ko‘nglimda bir yor”**

**1991 - “Bevafo ko‘p ekan”**

**1992 - “Yolg‘onchi yor”, “Erka kiyik”,**

**1998 - “Osmonimga olib ketaman”.**

Muhammad Yusuf “Osmonning oxiri”, “Qora quyosh” singari dostonlar yaratdi.

Mazkur kitoblarga kirgan sheʼrlarda Muhammad Yusufga mansub boʻlgan avlodning eng oliyjanob va yuksak insoniy fazilatlari bilan birga yoshlik sururi, ishq va muhabbatning nafis navolari, oʻzbekona, sodda, ayni paytda ezgu, bokira va betakror tuygʻu hamda kechinmalari oʻzining yorqin ifodasini topgan. Soʻzning badiiy imkoniyatlaridan mahorat bilan foydalanish, musiqiy ravonlik, tuygʻular tiniqligi, samimiylik va mayinlik, ruhiyat manzaralarini loʻnda va yakdil ifodalay bilish Muhammad Yusuf sheʼriy uslubining yetakchi xususiyatlaridir. Uning qalamiga mansub aksariyat sheʼrlar taniqli xonandalar tomonidan ijro etilmoqda.

****

**Mustaqillik yillarida yaratgan she’rlari**

Shoirning “Vatanim”, “Xalq bo‘l, elim”, “Dunѐ”, “Inshoolloh”, “O‘zbekmomo”, “Iqror”, “Tilak” singari o‘nlab she’rlari chop etildi.

1996 yil shoir O‘zbekiston Yozuvchilar uyushmasi a’zosi bo‘ladi. Avvaliga adabiy maslahatchi, 1997-yildan to umrining oxirigacha uyushma raisi o‘rinbosari lavozimida ishlaydi.

**Muhammad Yusuf vafoti**

Muhammad Yusuf 2001-yil 31-iyul kuni Qoraqalpog‘istonning Ellikqal’a tumaniga qilingan ijodiy safar chog‘ida, yuzlab muxlislari bian uchrashuv paytida yurak xurujidan vafot etdi. Muhammad Yusuf Andijon viloyatida dafn etilgan.

Shoirning she’rlari uning vafotidan keyin ham chop etilgan. “Ulug‘imsan, Vatanim” (2004), “Saylanma” (2007), “Xalq bo‘l, elim” (2009) she’riy kitoblari nashr etilgan.

\*\*\*

Ol, deya bir kun Egam,  
Osmonga uchsa ruhlarim.  
Bir ajib moviy diyor,  
Bo‘yini quchsa ruhlarim.  
Ko‘k mening ko‘ksim bo‘lur  
Yulduzlari anduhlarim.  
Gul o‘pib, gul yopinib,  
Har dilda mozorim qolur,  
Men ketarman bir kuni,  
Navolarim zorim qolur...

**Muhammad Yusuf oilasi**

Muhammad Yusuf shoira Nazira as-Salom bilan 1983-yilda turmush qurishgan. Ma’suda, Nozimaxon va Madina ismli 3 farzand ko‘rishgan.

**Mukofotlari**

1989 yilda "Uyqudagi qiz" nomli she’riy to‘plami uchun u respublika Yoshlar tashkilotining mukofotiga sazovor bo‘lgan.

Muhammad Yusuf Oʻzbekiston xalq shoiri unvoni va Doʻstlik ordeni bilan mukofotlangan.

1998 yilda “O‘zbekiston xalq shoiri” unvoni berildi.

****

**Vatanim**

Men dunyoni nima qildim,  
O‘zing yorug‘ jahonim,  
O‘zim xoqon, O‘zim sulton,  
Sen taxti Sulaymonim,  
Yolg‘izim, Yagonam deymi,  
Topingan koshonam deymi,  
O‘zing mening ulug‘lardan  
Ulug‘imsan, Vatanim…

**Lolaqizg‘aldoq**

Mendan nima qolar:

Ikki misra she’r,

Ikki sandiq kitob,

Bir uyum tuproq.

Odamlar ortimdan

Nima desa der,

Men seni o‘ylayman

O‘zimdan ko‘proq –

Lola, lolajonim,

Lolaqizg‘aldoq!

Axborot kutubxona markazi bibliografiya xizmat raxbari:

U. Abdullayeva

**Ma’ruza**

Muhammad Yusuf 1954 yil 26 aprelda Andijon viloyatining Marhamat tumanidagi Qovunchi qishlog‘ida dehqon oilasida tug‘ilgan. O’rta maktabni tugatgach, Respublika Rus tili va adabiyoti institutida o‘qib, uni 1978 yilda bitirdi. Shoir 1978-1980 yillarda Kitobsevarlar respublika jamiyatida, 1980-1986 yillarda «Toshkent oqshomi» gazetasida, 1986-1992 yillarda G’. G’ulom nomidagi Adabiyot va san’at nashriyotida, 1992-1995 yillarda «O’zbekiston ovozi» gazetasida, O’zbekiston Axborot agentligida ishladi, 1995-1996 yillarda Davlat va jamiyat qurilish akademiyasida o‘qidi. 1997 yildan boshlab O’zbekiston Yozuvchilar Uyushmasi raisi o‘rinbosari lavoshmida ishladi.  M. Yusuf O’zbekistondagi eng yosh xalq shoiri (1998) hisoblanadi. Uning dastlabki she’rlari «O’zbekiston adabiyoti va san’ati» ro‘znomasida 1976 yilda chop etilgan edi. Bevaqt o‘lim shoirni oramizdan olib ketdi. Kitoblari va she’rlari: «Tanish teraklar» (1985, birinchi to‘plami), «Bulbulga bir gapim bor» (1987), «Iltijo» (1988), «Uyqudagi qiz» (1989), «Halima enam allalari» (1989), «Ishq kemasi» (1990), «Ko‘nglimda bir yor» (1990), «Bevafo ko‘p ekan» (1991), «Erka kiyik» (1992), «Osmonimga olib ketaman», «Kumush», «Kokilingni kim kesdi», «Aldov», «Turkman qiz», «Yur, Muhammad, ketdik bu yerdan», «Yolg‘onchi yor», «Qora quyosh» (doston) va boshq. Muhammad Yusuf «Men o‘z bilganimdan qolmadim» she’rida she’r va shoirlikni shunday anglaydi. Quvroq bo‘l deyishdi. Yolg‘on ham kerak,  Jindak xushomad ham, quloq solmadim.  Oqni oppoq ko‘rdim, qorani - qora  Men o‘z bilganimdan qolmadim. Hozirgi davr o‘zbek milliy' adabiyotining ko‘zga ko‘ringan iste’dodli shoirlaridan biri Muhammad Yusufdir. U 1954 yil 26 aprelda Andijon viloyatining Marhamat tumani, Qovunchi qishlog’ida oddiy oilada tavallud topdi. O’rta maktabni tugatgandan so‘ng respublika Rus tili va adabiyoti institutini (1978) tamomladi. 1978—1980 yillarda respublika Kitobsevarlar jamiyatida,  1980—1986 yillarda  «Toshkent oqshomi» ro‘znomasida, 1986—1992 yillarda esa G’afur G’ulom nomidagi Adabiyot va san’at nashriyotida, hozir esa «O’zbekiston ovozi» ro‘znomasida faoliyat ko‘rsatmoqda. U o‘nga yaqin she’riy to‘plamlarning, o‘nlab qo‘shiqlarning muallifi sifatida keng kitobxonlar qalb kirib ulgurgan. Uning dastlabki she’rlari birinchi bor «O’zbekiston adabiyoti va san’ati» ro‘znomasida 1976 yilda chop etilgan. Shundan so‘ng «Tanish teraklar” (1985), «Bulbulga bir gapim bor» (1987), «Iltijo” (1988), «Uyqudagi qiz» (1989) «Halima enam allalari” (1989), «Ishq kemasi» (1990), «Ko‘nglimda bir yor” (1990), «Bevafo ko‘p ekan» (1991), «Erka kiyik» (1992) kabi jozibali she’riy to‘plamlari nashr etildi. 1989 yilda esa «Uyqudagi qiz» nomli she’riy to‘plami uchun unga respublika Yoshlar mukofoti berildi. U rostgo‘y shoir, halol va pokiza qalb egasi. Shuning uchun ham uning she’riyati butun ma’naviyatga to‘la, muhabbat haqida kuylaydimi, bevafo yor haqida qo‘shiq to‘qiydimi yoki tariximiz, taqdirimiz haqida kuylaydimi hamisha hayotga, haqiqatga hamnafaslik sezilib turadi. Uning she’rlari oddiy, ravon, soddaligi bilan xalq og’zaki ijodiga hamohang ko‘rinadi. Shoirnig «Mehr qolur» she’rini eslang-a: O’tar inson yaxshi-yomoni, Mehr qolur, muhabbat qolur. Shoir she’riyati ham shunday. Mehringizda, qalbingizda qo‘shiq bo‘lib qoladi. Ona diyor va istiqlol kuychisi … Muhammad Yusuf noyob iste’dot egasi, odamlarni mehribon, sofdil, mard va kamtarin inson edi… O’zbekiston Respublikasi Prezidenti I.A.Karimov. Xalqimizning sevimli shoiri Muhammad Yusuf 1954-yil 26- aprel kuni Andijon viloyati Marhamat tumani Qovunchi qishlog’ida tavallud topgan. U Yusuf ota va Enaxon ayalarning ikki o’g’il, uch qiz farzandlari ichida erka dilbandi bo’lib ulg’aygan. Noyob iste’dod sohibi bo’lmish Muhammad Yusuf bolalik chog’larida sho’x yigit bo’lib, ko’p narsalarga qiziqqan, yuragida muhabbat, tomirlarida oqayotgan qonning jo’shqinligi uning she’rlarida yaqqol namoyon bo’ladi. Muhammad Yusuf bolalikdan ziyrak, juda qiziquvchan bo’lganligi bois ko’p kitoblarni sevib o’qigan va savollarga javob izlagan. Shu bilan birgalikda Muhammad Yusuf ochiqko’ngil va hayolparast bola bo’lib, sheriyat va adabiyotga mehri juda baland bo’lgan. Bunday mehrni uning qalbida buvijonisi Tursunxon ena uyg’otgan edi. Muhammad Yusuf garchi oddiy dehqon oilasida dunyoga kelgan bo’lsada, o’qish va ishlarida katta muvaffaqiyatlarga erishadi. 1973-yili o’rta maktabni a’lo baholarga tugatib, Reshetov nomidagi Rus tili va adabiyoti Institutiga o’qishga kiradi. 1978-80 — yillar oralig’ida harbiy xizmatni o’taydi va bu davrlar shoir uchun mashaqqatli va murakkab tajribali davr bo’ladi, shoir ko’nglida ,,Ona vatan’’ tuyg’usi yanada alangalanadi. Shu tariqa shoirning keng qamrovli ijod faoliyati boshlanadi. Muhammad Yusufning qalamiga mansub dastlabki kitob 1985-yil nashrdan chiqqan bo’lib, “Tanish teraklar” deb nomlanadi. U qisqa muddat ichida samimiy, xalq dilidan so’zlovchi, xalq kuychisi bo’lganligi bois xalq ko’nglidan qisqa fursat ichida joy ola biladi. Uning “Iltijo”,”Bulbulga gapim bor”(1987-y.), “Uyqudagi qiz”(1989-y.),”Ko’ngilda bir yor”,”Ishq kemasi”,”Halima enam allalari”(1991-y.), “Yolg’onchi yor”(1994-y.) “Seni osmonimga olib” ketaman”(1998-y.),”Erka kiyik”,”O’zingdan qo’ymasin xalqim”(2000-y.), “Saylanma”(2001-2004-yy.), “Ulug’imsan vatanim”,kitoblari chop etilib, ommaga taqdim qilingan. Hech bir kitobxon yo’q-ki, uning javonidan Muhammad Yusufning kitobi topilmaydigan, hech bir inson yo’q-ki, uning misralaridan mehr, muhabbat hissin tuymagan! U shunday iste’dotli shoir-ki, uning har bir she’rida xalqning quvonch-u iztiroblari, orzu va armonlarini madh ettirgan. Shoirning dilga yoqar misralarini hirgoya qilamagan bironta o’zbek farzandi topilmasa kerak. Muhammad Yusuf san’atkorlar ahliga ham katta yutuq keltirgan, o’lmas satrlarni bitgan desak ham mubolag’a bo’lmaydi. -Muhammad Yusuf Respublika kitobxonlar jamiyatida muharrir(1980-820); -“Toshkent oqshomi” gazetasida muxbir(1982-86); -“G’. G’ulom” nomidagi adabiyot va san’at nashriyotida muharrir; -Respublika Axborot akentligida Bosh muharrir o’rinbosari; -“Vatan” tahriryatida maxsus muxbir; -“Tafakkur” jurnalida bo’lim boshlig’i; -O’zbekiston yozuvchilar uyushmasida adabiy maslahatchi; 1997-yildan umrining oxirgi kunlariga qadar azkur uyushma raisining yoshlar bilan ishlash bo’yicha o’rinbosarlari lavozimida ishlgan. Muhammad Yusuf xalqimizga qilgan fidoyi xizmatlari uchun: — 1996 – yili “Do’stlik” ordeni; — 1998 – yilda “O’zbekiston xalq shoiri” faxriy unvonlariga sazovor bo’lgan. Muhammad Yusuf garchi she’riyatida sodda so’zlardan foydalangan bo’lsada, uning mazmun mohiyatini juda ham boy, chuqur ma’noga ega tarzda yoritib bergan: Mendan nima qolar, Ikki misra she’r Ikki sandiq kitob Bir uyum tuproq Odamlar ortimdan nima desa Men seni o’ylayman O’zimdan ko’proq, Lola, lolajonim, Lolaqizg’aldoq! Ushbu she’rda ham inson va hayot, ona vatan tushunchalari mujassamlashgan. Xalq shoiri Muhammad Yusuf 2001-yil 30-iyulda dunyodan ko’z yumdi. Garchi u vafot etgan bo’lsada, lekin u odamlar yuragida mangu yashaydi, Muhammad Yusuf xalqning qalbidir!…  Xulosa qilib shuni aytishim mumkinki, hamma inson ham vatan, ona deya kuylashi mumkin-u, ammo ona yurtni maromiga yetkazib, yurakdan kuylay oladigan, xalq dilini biladigan ijodkorgina chin shoir bo’la oladi! Muhammad Yusuf bunga yorqin timsol bo’la oladi deb o’ylayman. Shoir she’rlari orqali odamlarning unitayozgan qadriyatlarimizni, millatimizni asrab avaylashga chorlaydi. Uning she’rlaridagi oddiy obrazlari, ayni paytda munis va qadrdon, tub mohiyati yani ular timsolida shu ona vatan, muqaddas tuproq, shu vatanning azizligi, mo’tabarligi aks ettirilgan.  